
                                        РЕПУБЛИКА БЪЛГАРИЯ

                                     РАЙОНЕН СЪД – ДУПНИЦА

УТВЪРЖДАВАМ: _________________

(ИВАН ДИМИТРОВ - 
ПРЕДСЕДАТЕЛ НА РС ДУПНИЦА)  

ДЛЪЖНОСТНА ХАРАКТЕРИСТИКА

НА СЪДЕБЕН СЛУЖИТЕЛ

	ДЛЪЖНОСТ:  

СЪДЕБЕН ДЕЛОВОДИТЕЛ  

	КОД  по НКП:  

44152003




	Вид на длъжността по ЕК: специализирана администрация


	Ранг: І
	Минимален: V
	Максимален:  І


	ИЗИСКВАНИЯ ЗА ЗАЕМАНЕ НА ДЛЪЖНОСТТА:

За съдебен деловодител се назначава лице, което: 
1. Е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство или на Конфедерация Швейцария;  

2. Е навършило пълнолетие;  

3. Не е поставено под запрещение; 

4. Не е осъждано за умишлено престъпление от общ характер; 

5. Не е лишено по съответен ред от правото да заема определена длъжност; 
6. Има завършено средно образование; 

7. Не би се оказало в йерархическа връзка на ръководство и контрол със съпруг или съ пруга, с лице, с което е във фактическо съжителство, с роднина по права линия без  ограничения, по съребрена линия до четвърта степен включително или по сватовство до  четвърта степен включително;

8. Не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

9. Не е съветник в общински съвет; 

10. Не заема ръководна или контролна длъжност в политическа партия;

11. Не работи по трудово правоотношение при друг работодател, освен като преподавател във висше училище;

12. Не е адвокат, нотариус, частен съдебен изпълнител или упражнява друга свободна професия.




	ОСНОВНИ ФУНКЦИИ: 

Съдебният деловодител образува и придвижва първоинстанционни дела, прилага новопостъпили документи, подрежда и номерира документите към делата, подготвя ги за доклад, изпълнява указанията на председателя на състава по делото, изготвя списъци на призовани за първо по делото заседание, изготвя и изпраща уведомления за решения и определения по делата, изработва влезлите в сила съдебни актове, изготвя преписи от определения и решения, вписва данни по делата, ръчно и на компютър, прави справки по делата.


	ОСНОВНИ ДЛЪЖНОСТНИ ЗАДЪЛЖЕНИЯ: 

· окомплектова образуваните и разпределени на съдия докладчик входящи документи и ги докладва на съответния съдия за разпореждане в деня на вписването; 
· извършва вписвания в съответните деловодни книги и поддържа календар на насрочените дела, вписва /на компютър и ръчно необходимите данни /номер, дата, страни, характер на делото, внесени такси/ в деловодната програма на съда;
· изготвя списък за призовките, изпраща призовките, изготвени по образец, и съобщенията по делата с изключение на тези по отложените дела; 
· подрежда и докладва на съдията докладчик новопостъпили документи към висящите дела; 
· изпълнява разпореждания на съда, постановени в закрити и разпоредителни заседания; 
· следи за изтичане на процесуалните срокове, представя делата на съдиите докладчици и изпълнява техните указания; 
· организира и поддържа подреждането на делата в деловодството; 
· предоставя справки по делата; 
· подготвя и изпраща до съответната инстанция делата по разпореждане на съдията докладчик, по които са постъпили жалби; 
· проверява ежемесечно делата без движение и спрените дела и ги докладва на съдията докладчик; 
· извършва проверка и предава в архива делата, но не по-рано от два месеца след приключването им; 
· поддържа календар за насрочените дела; 
· отразява в електронната папка и/или на хартиен носител съответния статус и местоположение на делото; 
· изготвя и изпраща обявления на страните след постановяване на решение по делото, като прави отбелязване върху решението; 
· привежда в изпълнение влезлите в сила съдебни актове, с изключение на заповедните производства, като отбелязва с датирана бележка върху самия акт и се подписва; 
· издава изпълнителен лист за присъдените държавни такси, наложени глоби и съдебни разноски по дела в полза на бюджета на съдебната власт по сметка на съответния съд и го изпраща на ДСИ за събиране на вземанията на съдебната власт, като съдът изисква да бъде уведомен за образуването на изпълнителното дело и за изпълнението по него;

· издава изпълнителни листове в полза на страните по делата по тяхна молба след разпореждане на съдията;

· в 7-дневен срок след изтичане на срока за доброволно изпълнение или връщане на делото в съда, служебно издава изпълнителен лист въз основа на подлежащ на принудително изпълнение съдебен акт; 
· изпраща съобщения по влезли в сила решения относно изменение на гражданското състояние до служба ГРАО на областно равнище, а в случаите на влязло в сила решение, с което е допусната промяна на име – и на съответното бюро за съдимост; 

· вписва новообразуваните дела в азбучниците и в съответните описни книги най-късно на следващия ден след образуването; 
· оставя копия от изходящите документи, които се съхраняват към съответните съдебни дела или папки; на копията се отбелязват имената на лицата, подписали съответния документ, и номерът, под който са изведени; 
· връща на съответния орган приложените по делото преписки и материали след влизане в сила на съдебния акт; 
· води регистър на съдебните решения по чл. 235, ал. 5 ГПК, съгласно чл. 39, ал. 1, т. 10 от Правилника за администрацията в съдилищата. 
· при отсъствие на съдебен деловодител го замества в изпълнение на служебните му задължения; 
· участва при обучението на нови служители, въвежда ги в работата, разяснява и отговаря на техни въпроси, свързани с изпълнение на служебните им задължения;
· в отсъствие на завеждащия служба за класифицирана информация регистрира, обработва, съхранява, разпределя, предоставя и размножава класифицирана информация, създадена в Регистратура за класифицирана информация, съобразно изискванията на ЗЗКИ, ППЗЗКИ и подзаконовите актове в областта на защита на класифицираната информация;
· при изпълнение на служебните задължения не се допускат закъснения, забяване или други отклонения;

· участва при изготвянето на всички справки и статистически форми, изисквани от съдилищата; 

· при повреждане, загубване или изчезване на документи незабавно уведомява административния секретар; 

· при изпълнение на служебните си задължения и в обществения живот има поведение, което не уронва престижа на съдебната власт; 
· изпълнява и други задължения, свързани с документооборота и определени със заповед на административния ръководител на съда или с разпореждане на административния секретар. 


	ОТГОВОРНОСТИ: 

1. Отлични познания по общи деловодни техники, работа със стандартно офис оборудване, отлични познания по стилистика, правопис, граматика и пунктуация. 

2. Много добри умения за работа с граждани и в екип.

3. Носи отговорност за собствените си резултати, както и на тези от дейността на съответната служба. 

4. Носи отговорност за опазване на получената и пренасяна документация, както и за спазване на Етичния кодекс и вътрешните правила, утвърдени от административния ръководител.

5. Носи отговорност за административни пропуски и нарушения, създаващи предпоставки за корупция, измами и нередности.



	ЗАКОННИ ИЗИСКВАНИЯ: 

1. Служителят осъществява дейността си в съответствие с всички нормативни актове, касаещи съдебната система, напр. – ПАС, ГПК, Закон за съдебната власт, Кодекс на труда, Закон за защита на класифицираната информация, Закон за защита на личните данни  и др.

2. Етичния кодекс на служителите в съдебната администрация. 

3. Длъжен е да изпълнява задълженията си безпристрастно и точно, съобразно длъжностната характеристика.

4. Длъжен е да пази като служебна тайна сведенията, които са му станали известни в кръга на службата и засягат интересите на гражданите, юридическите лица и държавата.

  5. При изпълнение на служебните си задължения и в обществения живот трябва да има поведение, което не уронва престижа на съдебната власт.

6. Има достъп и обработва лични данни само във връзка и при изпълнение на задълженията, произтичащи от длъжностната характеристика, с всички задължения произтичащи от закона за защита на личните данни. Лични данни са информация за физическо лице, която разкрива неговата физическа, психологическа, умствена, семейна, икономическа, културна или обществена идентичност, както и данните за човешкия геном.



	ОРГАНИЗАЦИОННИ ВРЪЗКИ: 
Длъжността „Съдебен деловодител“ е изпълнителска. Съдебният деловодител е пряко подчинен на завеждащия служба, административния секретар и административния ръководител. Има непосредствени взаимоотношения със съдебните служители и магистрати. Има вътрешни и външни професионални контакти с органи и организации в кръга на изпълняваните функционални задължения. 


	Забележка: Длъжностната характеристика се актуализира в случай на нормативна промяна на изискванията към извършваната работа, утвърдена от председателя на съда.


	Дата на връчване: 
	Име и подпис на служителя: 
Даниела Федева Кермилска 
______________
                               


